google/wiki40b huggingface dataset:
चम्बल नदी

अपवाह क्षेत्र

चंबल के अपवाह क्षेत्र में चितौड, कोटा, बूंदी, सवाई माधौपुर,  करौली,  धौलपुर इत्यादि इलाके शामिल हैं। तथा सवाई माधोपुर, करौली व धौलपुर से गुजरती हुई राजस्थान व मध्यप्रदेश की सीमा बनाती  हुए चलती है जो कि 252 किलोमीटर की है चम्बल,यमूना नदी की मुख्य सहायक नदी हैं ꫰

सहायक नदियां

बनास नदी, क्षिप्रा नदी,शिवना, काली सिंध, पार्वती, छोटी कालीसिंध, कुनो,ब्राह्मणी इत्यादि चम्बल की सहायक नदियाँ हैं।

मुहाना

उत्तर प्रदेश में बहते हुए 965 किलोमीटर की दूरी तय करके यमुना नदी में मिल जाती है। 
चम्बल नदी का कुल अपवाह क्षेत्र 19,500 वर्ग किलोमीटर हैं।
नफेड

भारतीय राष्ट्रीय कृषि सहकारी विपणन संघ मर्यादित (National Agricultural Cooperative Marketing Federation of India / NAFED / नेफेड) भारत की बहु-राज्य सहकारी सोसायटीज अधिनियम के अंतर्गत पंजीकृत सहकार। सहकारी संस्था है। इसकी स्थापना गांधी जयंती के पावन अवसर पर 2 अक्तुबर, 1958 को की गई थी। नेफेड की स्थापना कृषि उत्पादों के सहकारी विपणन को बढ़ाने के लिए की गई थी ताकि किसानों को लाभ मिल सके। नेफेड के सदस्य प्रमुख रूप में किसान है जिन्हें नेफेड के क्रियाकलापों में सामान्य निकाय के सदस्यों के रूप में विचार प्रकट करने तथा नेफेड के संचालन कार्यो में सुझाव देने का अधिकार है एंव उनका बहुत महत्व है।
नेफेड के प्रमुख उद्देश्यों मॆं कृषि, उद्यान कृषि एवं वन उत्पाद का विपणन, संसाधन, भण्डारण की व्यवस्था करना, उन्नयन और विकास करना, कृषि यंत्रों, उपकरणों एवं अन्य प्रकार के उपकरणों का वितरण करना, अंतर्राज्यीय, राज्यांतर्गत, यथास्थिति थोक या खुदरा आयात-निर्यात व्यापार करना, भारत में इसके सदस्यों एवं सह्कारी विपणन, संसाधन एवं संभरण समितियों के उन्नयन एवं कृषि के लिए कृषि उत्पादन में सहायता और तकनीकी परामर्श देने का कार्य करना है।
डोनाल्ड डक

डोनाल्ड डक –वाल्ट डिजनी का एक प्रसिद्ध चरित्र है जो तुतला के बोलता है यह डिजनी की प्रसिद्ध त्रयी में से एक है।
डोनाल्ड डक वाल्ट डिज्नी कंपनी द्वारा निर्मित एक प्रमुख कार्टून किरदार है। इसे सबसे लोकप्रिय कार्टून किरदार का दर्जा हासिल है। यह किरदार एनिमेटेड डिक लुंडी के दिमाग की उपज था। वर्ष १९३४ में डोनाल्ड डक ने बर्ट गिलेर्ट के निर्देशन में बनी ' द वाइस लिटिल हेन ' नामक एक कार्टून फिल्म के जरिये अपने सफ़र की शुरुआत की। अपनी बेवकूफाना हरकतों और गुस्सेल मिजाज के चलते यह किरदार जल्द ही दर्शकों में लोकप्रिय हो गया। यह वास्तव में एक मासूम सा किरदार है, जो अच्छे काम करना चाहता है, लेकिन हर बार उसका काम बिगड़ जाता है, मगर वह हिम्मत नहीं हारता | वर्ष १९४० से १९६५ के मध्य डोनाल्ड डक की १०० से भी ज्यादा कार्टून फ़िल्में प्रदर्शित हुई थी। डोनाल्ड की लघु फिल्म ' डेर फुएरर्स फेस ' ने वर्ष १९४३ में सर्वश्रेष्ठ कार्टून फिल्म का ऑस्कर पुरस्कार जीता था। शुरूआती पचास वर्षों तक इस किरदार को क्लारेंस ' डकी ' नैश ने आवाज दी। बाद में यह जिम्मा टोनी एन्सेल्मो ने संभाल लिया, जो आज भी डोनाल्ड डक की आवाज बने हुए हैं।
जादुई यथार्थवाद

जादुई यथार्थवाद सौंदर्य या फिक्शन की एक शैली है जिस में असली दुनिया के साथ जादुई तत्वों का मिश्रण होता है। हालाँकि यह सबसे अधिक एक साहित्यिक शैली के रूप में प्रयोग किया जाता है, जादुई यथार्थवाद फिल्म और दृश्य कला के लिए भी लागू होता है।
किशोरगञ्ज सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

किशोरगंज सदर उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
आषाढ कृष्ण नवमी

आषाढ कृष्ण नवमी भारतीय पंचांग  के अनुसार चतुर्थ माह की चौबीसवी तिथि है, वर्षान्त में अभी २४६ तिथियाँ अवशिष्ट हैं।
यम हैं हम

कथानक

इसमें दिखाया गया है कि लोगों के मन में यमराज के प्रति क्या भावना है और अपने प्रति लोगों की अवधारणा बदलने के लिए यमराज अपने साथी चित्रगुप्त के साथ पृथ्वी पर आते है और लोगों को अपना कर्तव्य समझाते है। कार्यक्रम में यमराज 21वीं सदी की धरती का भ्रमण करते हैं।
इसके कुछ समय के बाद वह बलदेव कपूर के घर में आ जाते हैं। उसकी पत्नी बिंदिया उन दोनों को अपना भाई बना लेती है। बलदेव उन दोनों के घर में रहने से बिलकुल खुश नहीं होता है। कई बार यमराज और चित्रगुप्त के कार्यों के कारण वह परेशान हो जाता है। लेकिन उसका परिवार यमराज और चित्रगुप्त से प्यार करता है, इस कारण वह कुछ नहीं बोल पाता है।
सूरजदास

सूरजदास एक प्राचीन संत एवं कवि थे। इन्होने भगवान श्रीराम पर आधारित संक्षित्प्त पुस्तक रामजन्म की रचना की थी। सूरजदास कृति ‘रामजन्म’ को सन १९६६ में बिहार राष्ट्रभाषा परिषद् द्वारा प्रकाशित किया गया।
अवधी में सूरजदास कृत ‘रामजन्म’ नामक पुस्तक के सम्बन्ध में डाॅ वासुदेव शरण अग्रवाल का एक महत्वपूर्ण शोध आलेख है। डाॅ. अग्रवाल लिखते हैं, गोस्वामी तुलसीदास ने रामचरितमानस की रचना 1574 ईस्वी में की थी और फिर संत सूरजदास की रचना रामजन्म का कालखंड लगभग 1470-1475 ईस्वी का बताते हैं। सुराजदास तुलसीदास के पूर्व हुए थे।
अयनांत

अयनांत / अयनान्त (अंग्रेज़ी:सोलस्टिस) एक खगोलीय घटना है जो वर्ष में दो बार घटित होती है जब सूर्य खगोलीय गोले में खगोलीय मध्य रेखा के सापेक्ष अपनी उच्चतम अथवा निम्नतम अवस्था में भ्रमण करता है। विषुव और अयनान्त मिलकर एक ऋतु का निर्माण करते हैं।  इसे संक्रान्ति तथा सम्पात इन संज्ञाओं से भी जानते हैं | विभिन्न सभ्यताओं में अयनान्त को ग्रीष्मकाल और शीतकाल की शुरुआत अथवा मध्य बिन्दु माना जाता है।
21 जून को दोपहर को जब सूर्य कर्क रेखा पर सिर के ठीक ऊपर रहता है, इसे उत्तर अयनान्त या कर्क संक्रांति कहते हैं। इस समय उत्तरी गोलार्ध में सर्वाधिक लम्बे दिन होते हैं और ग्रीष्म ऋतु होती है जबकि दक्षिणी गोलार्ध में इसके विपरीत सर्वाधिक छोटे दिन होते हैं और शीत ऋतु का समय होता है। मार्च और सितम्बर में जब दिन और रात्रि दोनों १२-१२ घण्टों के होते हैं तब उसे विषुवदिन कहते हैं.
पटना कॉलेज

पटना कॉलेज,पटना
यह कॉलेज पटना का सबसे प्राचीन कॉलेज हैं।पटना विश्वविधालय के महत्वपूर्ण कॉलेजो में से एक हैं,गंगा नदी के तट पर बना यह हैं,कॉलेज पुरे बिहार के लिए धरोहर हैं,
लाभांश वितरण कर

भारत के आयकर अधिनियम के अनुच्छेद 115-ओ के तहत घरेलू कंपनी द्वारा लाभांश के रूप में कोई भी घोषित, वितरित या भुगतान की गई राशि लाभांश वितरण कर (Dividend distribution tax/DDT) के लिए करपात्र होगी। केवल घरेलू कंपनी (विदेशी कंपनी नहीं) ही इस कर के लिए करपात्र है।
वितरित लाभ पर वसूल किया जाने वाला कर कुल आय पर प्रभार्य कर के अतिरिक्त होगा। चाहे लाभांश अंतरिम हो या अन्यथा हो, फिर भी यह कर लागू होगा। साथ ही चाहे लाभांश वर्तमान लाभ पर दिया गया हो या संचित लाभ पर, फिर भी यह कर देय होगा। यह कर लाभांश की घोषणा, वितरण या भुगतान (इनमें से जो भी पहले हो) की तारीख से 14 दिन के अंदर जमा कराना होगा। नियत तिथि तक कर जमा कराने में किसी भी विलंब के लिए अधिनियम के अनुच्छेद 115 पी के तहत निर्धारित दर पर हर महीने ब्याज देय होगा। कंपनियों द्वारा वितरित लाभांश पर लाभांश वितरण कर की दर को 12.5 प्रतिशत से बढ़ा कर 15 प्रतिशित किया जाना है; और मुद्रा बाजार साझा कोष और तरल साझा कोष द्वारा सभी निवेशकों को भुगतान किये गए लाभांश पर लाभांश वितरण कर को 25 प्रतिशत किया जाना है।
ग्दान्स्क बंदरगाह

यह पोलैंड का एक प्रमुख बंदरगाह है।
अमेरिकी अधिकार विधेयक १७८९

अधिकारों का विधेयक (अंग्रेज़ी: Bill of Rights, बिल ऑफ़ राइट्स) संयुक्त राज्य अमेरिका के संविधान के पहले दस संशोधनों का सामूहिक नाम है। यह अमेरिका की सरकार की शक्तियों पर रोक लगाते हैं और नागरिकों के लिए कुछ अधिकारों को हमेशा के लिए सुरक्षित करते हैं। इस विधेयक के संशोधन अमेरिकी कांग्रेस (यानि अमेरिकी संसद) में सन् १७८९ में जेम्ज़ मैडिसन द्वारा प्रस्तावित हुए, २५ सितम्बर १७८९ को पारित हुए और १५ दिसम्बर १७९१ को क़ानून बन गए।
चर्मक्षय सिर दर्द

चर्मक्षय सिर दर्द, प्रणालीगत रक्तिम त्वग्यक्ष्मा (SLE) से पीड़ित रोगियों में एक प्रस्थापित, विशिष्ट सिरदर्द विकार है।
अनुसंधान से पता चलता है कि सिरदर्द एक लक्षण है जिसे आम तौर पर एसएलई रोगियों द्वारा वर्णित किया जाता है - 57% एक अधि-विश्लेषण में, जिसकी सीमा विभिन्न अध्ययनों में 33% से 78% तक है; जिसमें से माइग्रेन 31.7% और तनाव प्रकार का सिरदर्द 23.5% है। चर्मक्षय सिर दर्द का अस्तित्व विवादित है, हालांकि निश्चित निष्कर्ष निकालने के लिए कुछ उच्च गुणवत्ता के अध्ययन उपलब्ध हैं।

परिभाषा

चर्मक्षय अनुसंधान में अक्सर प्रयोग की जाने वाली स्कोरिंग प्रणाली, प्रणालीगत लुपस एरिथमाटोसस डिज़ीज़ एक्टिविटी इंडेक्स (SLEDAI) में चर्मक्षय सिर दर्द एक महत्वपूर्ण मद है। SLEDAI चरम क्षय सिर दर्द को एक "गंभीर, सतत सिर दर्द; माइग्रेन की तरह, लेकिन मादक दर्द निवारक के प्रति गैर क्रियाशील" के रूप में परिभाषित करता है। 8 के अंक को इस मद को दिया जाता है (मदों को 1, 2, 4, या 8 का एक सापेक्ष वजन दिया जाता है).
अमेरिकन कॉलेज ऑफ़ रूमेटोलाजी को 1999 की न्यूरोसाइकिएट्री केस परिभाषाएं चर्मक्षय सिर दर्द को परिभाषित नहीं करती हैं, बल्कि कई सिरदर्द विकारों को प्रस्तावित करती हैं जो इंटरनेशनल हेडेक सोसायटी (IHS) वर्गीकरण पर आधारित है।
आईएचएस योजना में, चर्मक्षय के कारण होने वाले सिर दर्द को "गैर संक्रामक सूजन की बीमारी के सिर दर्द के रूप में वर्गीकृत किया जाएगा" (7.3.3). इस लेबल के लिए एक बीमारी उत्तेजना की आवश्यकता होती है और इम्मुनोसप्रेसांट उपचार के साथ सिर दर्द का निवारण होता है। हालांकि, एक मेटा-विश्लेषण में सिर दर्द और रोग गतिविधि में कोई सहसंबंध नहीं पाया गया।

आलोचना

इस अवधारणा के आलोचकों का तर्क है कि ऐसी गुणवत्ता वाले कोई अध्ययन नहीं हैं जो यह दिखा सकें की एसएलई के सिर दर्द वाले रोगी आम जनता से अलग हैं। चर्मक्षय सिर दर्द शब्द की विस्तृत परिभाषा की कमी है, क्योंकि "गंभीर" और "निरंतर" शब्द मात्रात्मक नहीं हैं। मादक एनाल्जेसिक को आम प्रकार के सिरदर्द या माइग्रेन के लिए अनुशंसित नहीं किया गया है। IHS से अन्य परिभाषाएं, नैदानिक कसौटी के रूप में उपचार के लिए प्रतिक्रिया को शामिल नहीं करती. माइग्रेन के रोगी आम तौर पर 40 वर्ष के आसपास की वयस्क महिलाएं है, जनसांख्यिकीय समूह जिसमें SLE भी आम है।

निदान

हालांकि SLE की विशिष्ट जटिलताओं के कारण सिर दर्द हो सकता है (जैसे की मस्तिष्क शिरापरक घनास्त्रता या पोस्टीरिअर रिवर्सिबल एन्सिफेलोपैथी), यह अस्पष्ट बना हुआ है की विशेष जांच (काठ पंचर या चुम्बकीय अनुनाद इमेजिंग, MRI) सिर दर्द के साथ प्रस्तुत होने वाले चरम क्षय रोगियों के लिए आवश्यक है। हालांकि MRI वाले अध्ययन या असामान्यताएं का उपयोग करने वाले एकल फोटों उत्सर्जन कंप्यूटरीकृत टोमोग्राफी (SPECT) में अक्सर विकार पाए जाते हैं, इन निष्कर्षों का मूल्य अस्पष्ट बना हुआ है और उन्हें अन्य प्रकार के सिर दर्द से अलग नहीं किया जा सका है।

रोग तंत्र

कुछ (लेकिन सभी नहीं) अध्ययन ने दिखाया है कि SLE में माइग्रेन सिर दर्द और सम्बंधित रेनौड्स स्थिति में सम्बन्ध है और/या विरोधी-कार्डियोलिपिन एंटीबॉडी.
मस्तिष्कीय वसोस्पास्म, लुपस रोगियों में माइग्रेन का कारण बनता है, इस अंतर्निहित अनुमान को साबित करने के लिए आगे अधिक अध्ययन की आवश्यकता है।
करमशी जेठाभाई सोमैया

करमशी जेठाभाई सोमैया  को सन २००० में भारत सरकार ने समाज सेवा क्षेत्र में पद्म भूषण से सम्मानित किया था। ये महाराष्ट्र राज्य से हैं।
महकुआ

महकुआ
सामान्य नाम: गो़ट खरपतवार (Goat weed)
वैज्ञानिक नाम:अजेरेटम कोनीजोइडस(Ageratum conyzoides L.)
विवरण: चौड़ी पत्ती वाली श्रेणी का वार्षिक पौधा है, जो फूल आने पर एक मीटर लम्बा हो जाता है। इसमें बहुशाकीय व्यवस्था है, जिसके तने पर काफी रोएं होते हैं। यह बीज द्वारा संचरण करता है। बीज गिरने के २ सप्ताह बाद, लगभग ५०% बीज जमाव क्षमता के होते हैं, परन्तु कुछ स्थानों पर १% बीज ही जम पाते हैं (अर्थात धान की उच्च भूमियों ) में बहुलता से पाए जाते हैं तथा तेजी से अपनी कालोनी बनाते है। इस खरपतवार की जीवन-अवधि कम होने से इसकी एक वर्ष में कई पीढ़ियां पूरी हो जाती हैं, जिससे फसल की तुलना में प्रतिस्पर्धा क्षमता बहुत अधिक बढ़ जाती है। बीज अत्याधिक मात्रा में उत्पन्न होते हैं, जो पानी से फैलते हैं। इसके बीज में विभिन्न परिस्थितियों में जमाव क्षमता होती है। एक बार काटने पर दूसरी बार फुटाव हो जाता है। इससे कभी-कभी ४०% तक धान की फसल को क्षति हो जाती है।
भाई-भतीजावाद

भाई-भतीजावाद अथवा नेपोटिज़्म (Nepotism) दोस्तवाद के बाद आने वाली एक राजनीतिक शब्दावली है जिसमें योग्यता को नजर अन्दाज करके अयोग्य परिजनों को उच्च पदों पर आसीन कर दिया जाता है। नेप्टोइज्म शब्द की उत्पत्ति कैथोलिक पोप और बिशप द्वारा अपने परिजनों को उच्च पदों पर आसीन कर देने से हुई। बाद में इस धारणा को राजनीति, मनोरंजन,व्यवसाय और धर्म सम्बन्धी क्षेत्रों में भी बल मिलने लगा।
अजटेक लिपि

अजटेक लिपि मेक्सिको के उत्तर पश्चिम एनिमास नदी की घाटी में स्थित रेड इंडियन आदिवासियों की भाषा और लिपि है। अजटेक भाषा और लिपि को स्थानीय भाषा में नहुआ या नहुअतल् कहा जाता है। अंग्रेजी और स्पेनी भाषा के माध्यम से इस भाषा के कतिपय शब्द अंतर्राष्ट्रीय स्वीकृति प्राप्त कर चुके हैं, यथा टोमाटो, चाकलेट, क्रोसेलाट आदि। मेक्सिको में इस समय अजटेक (नहुआ) बोलने वालों की संख्या दस लाख के लगभग है।
यह अमरीका परिवार (उटी-अजटेक वर्ग) की एक भाषा है। ये भाषाएँ छह उपवर्गों में बाँटी गई हैं, यथा- 1. नहुअतल्, 2. पिपिल, 3. निकरओ, 4. टलस्कलटेक, 5. सिगुआ, 6. कज़कन। रोमन लिपि के आधिपत्य से पूर्व ये भाषाएँ जिस लिपि में लिखी जाती थीं उसे अजटेक लिपि कहा जाता है। यह चित्रलिपि ही है। यह अमरीका की मायालिपि का एक विकसित रूप है। इस लिपि के सभी संकेत चिह्न चित्र ही होते हैं।
निर्वात

जब आकाश (स्पेस) के किसी आयतन में कोई पदार्थ नहीं होता तो कहा जाता है कि वह आयतन 'निर्वात (वैक्युम्) है। निर्वात की स्थिति में गैसीय दाब, वायुमण्डलीय दाब की तुलना में बहुत कम होता है। किन्तु स्पेस का कोई भी आयतन पूर्णतः निर्वात हो ही नहीं सकता।
भाविक अलंकार

भाविक अलंकार अलंकार चन्द्रोदय के अनुसार काव्य में प्रयुक्त एक अलंकार है। साहित्य दर्पण के अनुसार बीत चुके अथवा भविष्य में होने वाले अदभुत पदार्थ का प्रत्यक्ष के समान वर्णन करने को भाविक अलंकार कहते हैं। ("अद्भुतस्य पदार्थस्य भूतस्याथ भविष्यतः। यत्प्रत्यक्षायमाणत्वं तद्भाविकमुदाहृतम्॥९३॥")
सनाढ्य ब्राह्मण

सनाढ्य का शाब्दिक अर्थ दो शब्दों से मिलकर बना है,सन्+आढय जिसका अर्थ सन् अर्थात तप और आढ्य अर्थात ब्रम्हा। ब्रम्हा के तप से उत्पन्न ब्राम्हण और तपस्या में रत रहने बाले अर्थात तपस्वी।
ब्राह्मणों को सनाढ्य की उपाधी, स्वयं भगवान श्री राम द्वारा दी गई थी। जब भगवान श्री राम लंका विजय कर लोटे, तो उनपर रावण के वध के कारण ब्रह्म हत्या का दोष लगा। जिसको की पूजा अनुष्ठान ओर दान आदि से प्रायश्चित करने का उपाय गुरु वशिष्ठ जी ने दिया। इसपर ब्राह्मणों को आमंत्रण दिया गया,परन्तु ब्राह्मण इसके लिए सहमत नही हुए और सरयू नदी पार करके,स्नान आदि के बहाने चले गए।इसपर भगवान श्रीराम बहुत दुखी हुए और व्याकुल हो गए। उन्होंने ब्राह्मणों से करबद्ध प्रार्थना की ओर ब्रह्महत्या के पाप से मुक्ति दिलाने की अधीर प्रार्थना की। भगवान श्रीराम की व्याकुलता ब्राह्मणों से देखी नही गई और उन्होंने वापस आकर पूजा अनुष्ठान दान आदि प्राप्त करके भगवान श्री राम को ब्रह्महत्या से मुक्त किया। ब्राह्मणों के इस विशाल हृदय को देख भगवान श्रीराम करुणा से भर गए और उन्होंने ब्राह्मणों को सनाढ्य की उपाधि दी। साथ ही सरयू के पास की ज़मीन पर सनाढ्य ब्राह्मणों को बसने के लिए 10 गांव दान किये और जो ब्राह्मण लौटकर नहीं आऐ उन्हें भगवान श्रीराम ने ऋषिश्वर की उपाधि प्रदान की।
'सनाढ्य' शब्द में ब्राह्मणत्व के सभी महान आदर्श सन्निहित है | 'ब्रह्म' शब्द परमात्मा और वेद का वाचक है | परात्म तत्त्व, वैदिक ज्ञान, तप और विद्या की शिष्टता ही ब्राह्मण के स्वरूपाधायक गुण है |
इसी प्रकार 'सनस्तपसी वेदे च सत्वे विद्यानुभावयो: |' (कात्यायन)
'सन:' शब्द के भी तप, वेद विद्या अदि अर्थ है | निरंतारार्थक अनन्य में भी 'सना' शब्द का पाठ है | 'आढ्य' का अर्थ होता है धनी | फलतः जो तप, वेद, और विद्या के द्वारा निरंतर पूर्ण है, उसे ही "सनाढ्य" कहते है -
'सनेन तपसा वेदेन च सना निरंतरमाढ्य: पूर्ण सनाढ्य:'
उपर्युक्त रीति से 'सनाढ्य' शब्द में ब्राह्मणत्व के सभी प्रकार अनुगत होने पर जो सनाढ्य है वे ब्राह्मण है और जो ब्राह्मण है वे सनाढ्य है | यह निर्विवाद सिद्ध है | अर्थात एसा कौन ब्राह्मण होगा, जो 'सनाढ्य' नहीं होना चाहेगा | भारतीय संस्कृति की महान धाराओं के निर्माण में सनाढ्यो का अप्रतिभ योगदान रहा है | वे अपने सुखो की उपेक्षा कर दीपबत्ती की तरह तिलतिल कर जल कर समाज के लिए मिटते रहे है |
रामलाल चंद्राकर

रामलाल चन्द्राकर (3 जनवरी 1920 - 27 जून 2009) भारत के एक जुझारू स्वतंत्रता सेनानी एवं राजनेता थे। 
उनका जन्म ग्राम खौली, थाना खरोरा, जिला रायपुर में 3 जनवरी 1920 को हुआ था। बड़े भाई नरसिंग प्रसाद चन्द्राकर, दुर्गाप्रसाद सिरमौर के साथ राष्‍ट्रीय विद्यालय रायपुर में पढ़ते थे, वे कीकाभाई के दुकान पर पिकेटिंग में शामिल थे। सन् 1932 में वहाँ पुलिस द्वारा लाठी चार्ज करने पर उनका सिर फट गया तथा उन्हें गिरफ्तार कर महासमुंद के जंगल में छोड़ दिया उस वर्ष से उनकी पढ़ाई बंद हो गई।
सन् 1933 में गांधी जी रायपुर आये तो उनके दर्शनार्थ रामलाल जी ग्राम खौली से 34 कि.मी. की पदयात्रा कर शुक्ल भवन, रायपुर पहुंचे। गांधी जी को नजदीक से देखने सुनने के बाद देश भक्‍ति कि भावना जागृत हुई, प्रायमरी शिक्षा हुई थी आगे की पढ़ाई स्थगित हो गई। वे रायपुर में रहने लगे। डॉ.त्रेतानाथ तिवारी व नंदकुमार दानी के संपर्क में रहकर काम किया फिर कुरुद चले गए। वहां मिडिल 5वीं से 7वीं तक पढ़ाई की तब उन्हें मास्टरी की नौकरी मिल गई। जिसे उन्होंने नहीं किया। 
मिडिल शिक्षा उपरांत श्यामशंकर मिश्र प्रधान पाठक कुरुद (निवासी गिरसुल, देवभोग) के माध्यम से महंत लक्ष्मीनारायण दास के पास रायपुर पहुंचे। सन् 1938 में स्वयंसेवक के रूप में प्रवेश किया। 1942 में 'भारत छोड़ो आन्दोलन' राष्ट्रीय आंदोलन में भाग लेने सुचारू रूप से चलाने, प्रचार व प्रसार आदि में सन् 1944 तक सक्रिय रहे। रामलाल, मनोहर लाल श्रीवास्तव दोनों बाबूलाल शर्मा वैद्यराज सत्तीबाजार, रायपुर के मकान में रहते थे। दोनों मिलकर सैकलोस्टाइल, हिंदी टाइपराइटर को रखकर ब्रिटिश हुकूमत के खिलाफ प्रचार-प्रसार का कार्य करते थे। शहर का काम मनोहर लाल तथा जिले व जिले से बाहर के काम की जिम्मेदारी रामलाल की थी।
नन्दलाल तिवारी ग्राम दरबा, सेठ छोटे लाल ग्राम खट्टी, भगवान धर दीवान ग्राम तुमगांव, जीवन गिरजी ग्राम लभरा, जयदेव सतपथी तोषगाँव, बुधवा साव, लक्ष्मी लाल जैन व लालजी चन्द्राकर महासमुंद, लखनलाल गुप्ता आरंग, लक्ष्मीप्रसाद तिवारी बलौदाबाजार, चित्रकांत जायसवाल व चितले वकील बिलासपुर, द्वारिका नाथ तिवारी व नरसिंह प्रसाद अग्रवाल दुर्ग, जगतराम ग्राम बेलर, जुड़ावन दास वैष्णव ग्राम साहनी खार (सिहावा), भोपाल राव पवार व शिवरतन पूरी धमतरी आदि लोगों को प्रचार-प्रसार की सामग्री पहुँचाया करते थे।
2 अक्टूबर 1942 को कांग्रेस भवन में झंडा फहराने की योजना बनी जिम्मेदारी रामलाल को मिली जहाँ बंदूकधारी पुलिस का कड़ा पहरा था। वे आशाराम दुबे (मास्टर बैजनाथ स्कूल) से संपर्क कर सीढ़ी आदि की व्यवस्था कर स्कूल में रखवा दी। सुबह 4 बजे कांग्रेस भवन पहुंचे और भालू राऊत (चौकीदार) से साइड में सीढ़ी लगवाया व चढ़कर छत में पहुंचे सामने खम्भे में रस्सी बांधकर झंडा फहराकर चुपचाप उतरकर सीढ़ी हटवाकर वापस आ गए। 
15 अगस्त 1947 को आजादी की खुशी का उत्सव के रूप में कांग्रेस भवन से जुलूस निकाला गया जिसमें दूधाधारी मंदिर से हाथी लाया गया। हाथी पर भारत माता के फोटो के साथ रामलाल चन्द्राकर को बिठाकर जुलूस पूरे शहर भर घुमाया गया था। 
आजादी के बाद छत्तीसगढ़ खेतिहर संघ के अध्यक्ष रहे। आपातकाल में 18 जुलाई 1975 से 21 मार्च 1977 तक मीसा में बंद रहे। मार्केटिंग सोसायटी, आरंग के दो बार अध्यक्ष रहे। सन् 1977 से 1980 तक मंदिरहसौद विधानसभा के प्रथम विधायक बने। वीरेन्द्र कुमार सकलेचा म.प्र. मंत्रिमंडल में सहकारिता राज्यमंत्री रहे। 
छत्तीसगढ़ प्रदेश स्वतंत्रता संग्राम सेनानी संघ के वे मृत्युपर्यन्त कोषाध्यक्ष रहे।
27 जून 2009 को आजादी के जुझारू सेनानी का निधन हो गया।
ज़ी यान

यान ज़ी (चीनी: 晏紫), (जन्म: 12 नवंबर, 1984 सिचुआन), चीन की एक महिला टेनिस खिलाड़ी हैं।
प्रेम प्रतिज्ञा (कहानी संग्रह)

प्रेम प्रतिज्ञा प्रेमचंद द्वारा रचित कथासंग्रह है।
दोंग नदी

दोंग नदी या दोंग जिआंग (东江, दोंग जिआंग; Dong River) दक्षिणी चीन की एक नदी है जो प्रसिद्ध मोती नदी की पूर्वी उपनदी है। चीनी भाषा में 'दोंग' (东, Dong) का मतलब 'पूर्वी' और 'जिआंग' (江, Jiang) का मतलब 'नदी' होता है। यह नदी है मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Xi River, यानि 'पश्चिमी नदी') और बेई नदी (Bei River, यानि 'उत्तरी नदी') हैं। हाँग काँग महानगर में इस्तेमाल होने वाले पानी का ७०% से ज़्यादा हिस्सा इसी नदी से आता है और हाँग काँग की सरकारें १९६५ से दोंग नदी का पानी गुआंगदोंग प्रांत से ख़रीदती चली आई हैं।
सलीम मलिक

अंतर्राष्ट्रीय क्रिकेट कैरियर

मलिक ने अपना पहला टेस्ट मैच मार्च १९८२ में कराची में श्रीलंका के खिलाफ खेला था। अपनी पहली पारी में १२ रनों के बाद उन्होंने दूसरी पारी जब तक पारी घोषित की तब तक इन्होंने नाबाद १०० रन बनाए। १८ वर्ष और ३२३ वर्ष की आयु में ये पहली बार टेस्ट मैच में शतक बनाने वाले दूसरे सबसे कम उम्र के खिलाड़ी गए थे।
१९८७ में इंग्लैंड के दौरे के दौरान, मलिक ने हेडिंग्ले में ९९ रनों पर आउट हो गए और द ओवल में इन्होंने शानदार शतक लगाते हुए १०२ रन बनाए। मलिक १९०० के दशक के शुरूआती वर्षों में एसेक्स के लिए खेल रहे थे। १९९१ में उनका अच्छा सत्र था, जिसमें इन्होंने १९८७२ रन बनाते हुए, एसेक्स के लिए गैर-अंग्रेज़ी खिलाड़ी द्वारा तीसरे स्थान पर रहे जिन्होंने सबसे ज्यादा रन बनाए।
एक दिवसीय अंतर्राष्ट्रीय क्रिकेट में उनके उल्लेखनीय प्रदर्शन में से एक वह एक पारी थी जिसने १९८७ में भारत के खिलाफ खेली थी। ४० ओवर में २३८ रन का पीछा करते हुए, पाकिस्तान को १६१ पर ५ विकेट गिर गए थे। तब सलीम क्रीज पर पहुंचे। उन्होंने शेष ७७ रनों में से ७२ रन बनाए, जिससे उन्होंने सिर्फ ३६ गेंदें खेली। उन्होंने नाबाद रहते हुए मैच समाप्त कर दिया और पाकिस्तान ने २ विकेट से और मैच में 3 गेंद शेष रहते मैच जीत गए।
मेकाट्रॉनिक्स

यंत्रट्रॉनिकी या मेकाट्रॉनिक्स (Mechatronics) इंजीनियरी की अन्तरविषयी विधा है जिसमें यांत्रिक इंजीनियरी, रोबोटिकी, इलेक्ट्रॉनिकी, संगणक इंजीनियरी, संचार इंजीनियरी, सिस्टम इंजीनियरी, और नियंत्रण इंजिनीयरी आदि की प्रणालियों की मिश्रित प्रणाली का अध्ययन और डिजाइन किया जाता है। यंत्रट्रॉनिकी का उद्देश्य ऐसे प्रक्रम की डिजाइन करना है जिसमें उपरोक्त विभिन्न प्रणालिए में से अनेक प्रणालियाँ शामिल हों। आरम्भ में इसमें केवल यांत्रिक और इलेक्त्रॉनिक प्रणालियों का मिश्रण होता था , जिसके कारण इसका नाम 'यन्त्रट्रॉनिकी' (यन्त्र + इलेक्ट्रॉनिकी का सरल रूप) पड़ा। किन्तु अब तकनीकी प्रणालियाँ जटिल हो गयीं हैं, और यन्त्रट्रॉनिकी की परिभाषा के अन्तर्गत और भी प्रणालियों को शामिल कर लिया गया है।
स्त्री धन

समाज में शादी के अवसर पर वधु पक्ष द्वार नव दम्पत्ति को दिए जाने वाले सामान, जिसे दहेज कहते हैं। भारत में हर साल हजारों - लाखों कन्यायं एवं बहुएं इसी कुरीति का प्रत्यक्ष और परोक्ष शिकार होतीं हैं।
शादी और उसके बाद वधु को दिए जाने वाले गहने एवं इतियादी उपहार स्त्री धन कहलाता है पर यदि यह उपहार वधु पक्ष द्वारा दिया गया हो।
टेलमेक्स

टेलमेक्स

टेल्मेक्स एक मेक्सिकन दूर सन्चार कम्पनी है। जिसका मुख्यालय मेक्सिको शेहर है। टेल्मेक्स कम्पनी अर्जेन्तिना, कोलोम्बिय, ब्राजील, ईक्वोदोर, लातिन आमरिका और अन्य देशों में दूर सन्चार उत्पादों और सेवाओं को प्रदान करता है। टेलमेक्स मेक्सिको का एक प्रमुख फिक्सेड लाइन फोने वाहक है। फिक्सेड टेलिफोन लाइन के आलवा इटरनेट का उप्योग, डेटा, सेवाओं आदि चलाती है और आइ पी टीवी चलाती है। टेलमेक्स मेक्सिको शेह्रर में टेलिफोन लाइनों में ९० प्रतिशत की मालिक है।
ज़िम्बाब्वे क्रिकेट टीम का पाकिस्तान दौरा

टेस्ट सीरीज

साल 1993 से अब तक 17 मैचों की 8 सीरीज हुई हैं। उसमें पाकिस्तान ने 6 सीरीज जीते हैं।

वनडे सीरीज

साल 1992 से अब तक 59 मैचों की 33 (उसमें विश्व कप, ट्रॉफी, इतर) सीरीज हुई हैं। उसमें पाकिस्तान ने 16 सीरीज और 1 आईसीसी टूर्नामेंट जीते हैं।

टी20ई सीरीज

साल 2008 से अब तक 11 मैचों की 11 सीरीज हुई हैं। उसमें पाकिस्तान ने 5 सीरीज जीते हैं।
हनुमानजी मंदिर गोलासन

हनुमानजी का मंदिर जालौर जिले की सांचौर तहसील में स्थित हैं, जो की सांचौर से करीब १० किमी दक्षिण में स्थित है| यहाँ हर पूर्णिमा को काफी संख्या में भक्तजन दर्शन करने आते हैं|
भारतीय रेल सिविल इंजीनियरी संस्थान, पुणे

भारतीय रेल सिविल इंजीनियरी संस्थान रेलपथ, पुलों एवं संरचनाओं पर रेलों के विशेष उद्देश्य को शामिल करते हुए प्रशिक्षण मॉड्युल की व्यवस्था करता है। यह पेशेवर इंजीनियरों, योग्य अनुभवी एवं नामचीन व्यावसायिकों तथा नवागंतुकों के बीच परस्पर विचार विमर्श की व्यवस्था करता है। सन 1959 में पुणे में प्रारंभ हुई रेल प्रशिक्षण पाठशाला के रूप में अस्तित्व में आया भा.रे.सि.इ.से. नए भर्ती हुए रेल सिविल इंजीनियरों एवं व्यावसायिकों के प्रशिक्षण की आवश्यकताएं पूरी करता रहा है।
ऐतिहासिक एवं सांस्कृतिक शहर पुणे में स्थित इरिसेन में एक साथ ही एक समय करीब 100 इंजीनियरों प्रबंधकों को प्रशिक्षण देने की व्यवस्था है। विकासशील देशों की रेलों के अलावा, सरकारी विभागों एवं निजी संगठनों के इंजीनियरों को भी प्रशिक्षित किया जाता है। प्रशिक्षण कार्यक्रम का स्वरूप सामान्य तथा आवासीय है। प्रशिक्षु अधिकारियों के लिए सुभंडारित तकनीकी ग्रंथालय, कंप्युटर केंद्र, सामग्री परीक्षण प्रयोगशाला, मॉडल कक्ष, संग्रहालय, छात्रावास, भोजन कक्ष एवं मनोरंजन सुविधाओं के साथ विभिन्न प्रशिक्षण कार्यक्रम आयोजित करने के लिए संरचनागत सुविधाएं उपलब्घ हैं।
प्रशिक्षण देने में उत्कृष्टता प्राप्त इरिसेन को आइ.एस.ओ.9001-2000 प्रमाणपत्र प्रदान किया गया है। मेसर्स डेट नार्स्के वेरिटास (डीएनवी), हॉलैंड, (प्रमाणित करनेवाला निकाय) द्वारा जारी प्रमाणीकरण पत्र के अनुसार प्रमाणपत्र 9 सितंबर 2003 से 9 दिसम्बर 2006 तक प्रभावी है। सिविल इंजीनियरी एवं निर्माण प्रौद्योगिकी के क्षेत्र में तथा विकासशील देशों विशेषकर एशिया एवं अफ्रीका के रेल, राइट्स, इरकॉन, कोंकण रेल प्रतिष्ठित सार्वजनिक/निजी क्षेत्र की कंपनियों निकाय की कंपनियों के अधिकारी इसके ग्राहक हैं।

इतिहास

भारतीय रेल के नए भर्ती सिविल इंजीनियरों को आंतरिक प्रशिक्षण देने की लंबे समय से अनुभव की जा रही मांग को पूरा करने के लिए पुणे में सन् 1959 में रेल पथ प्रशिक्षण पाठशाला के रूप में भा.रे.सि.इंजी.संस्थान प्रारंभ हुआ। बाद के वर्षों में रेलपथ एवं पुल प्रौद्योगिकी में उन्नतियों के कारण संस्था की श्रेणी में वृद्धि की गई ताकि रेलपथ, पुलों एवं रेलवे के सिविल इंजीनियरों के सामने आनेवाले अन्य विषयों को इसमें शामिल किया जा सके. इस संस्थान के नाम में निम्नानुसार परिवर्तन हुए हैं।
वर्ष 1971 में - भारतीय रेल उन्नत रेलपथ प्रौद्योगिकी संस्थान.
वर्ष 1985 में भारतीय रेल सिविल इंजीनियरी संस्थान (इरिसेन)
बाद के वर्षों में इसमें आधुनिक सुसज्जित प्रयोगशालाएं तथा मॉडल कक्षों वाले अनेक अतिरिक्त प्रभाग जोडे गए, जिससे संस्थान का यह वर्तमान स्वरूप सामने आया है। आज हर नवागंतुक इंजीनियर उन्नति के अपने साझा प्रयासों में तथा ज्ञान एवं निपुणता की अभिवृद्धि के लिए अनुभवी तथा वरिष्ठ इंजीनियरों के साथ कंधे से कंधा मिलाकर कार्य करते हैं।